«**Асамлӑ вӑрмана хӑнана» .**

**Вӑтам ушкӑнра ирттермелли вӑйӑ – заняти.**

**Трофимова Светлана Аркадьеавна,**

**Элӗкри «Хӗвел» ача сачӗн воспитателӗ**.

**Тӗллевӗсем:**

-Вӑтам ушкӑнри ачасен пуплевне аталантарасси,тарӑн шухӑшлама, ӑс-тӑнне аталантарма,тулли предложенипе калаҫма хӑнӑхтарасси,пӗр-пӗринпе туслӑ ӗҫлеме хӑнӑхтарасси, пӗр-пӗрне йывӑрлӑхра пулӑшма вӗрентесси.

- Геометри фигурисене астуса юласси , пиллӗк таран шутлама вӗреннине ҫирӗплетсе хӑварасси, **з, ж,ш** сасӑсене тӗрӗс калама вӗренесси.

**Вӑйӑ йӗрки.**

**Воспитатель**:Ырӑ кун пултӑр , ачасем! Ҫаврашкана пухӑнар-ха, алӑран тытӑнар.

Тӑрар пӗрле юнашар,

Сывлӑх сунар пӗр-пӗрне.

Йӑл кулар та савӑнар,

Кахал, наян пулар мар .

**Воспитатель:** Ачасем, эпӗ паян ача садне килнӗ чухне асамлӑ ҫыру тупрӑм. Сирӗн пӗлес килет-и унта мӗн ҫырнине? Апла пулсан вуласа пӑхар-ха.

«Ырӑ кун , ачасем, сирӗн патна вӑрман Пирӗштийӗсем ҫыраҫҫӗ.Усал Асамҫӑсем пирӗн асамлӑ йывӑҫа хӑртса лартнӑ.Пирӗн йывӑҫ типсех ларчӗ,ҫулҫӑсем тӑкӑнса пӗтрӗҫ, хӑрса ларчӗҫ, илемӗ пӗтрӗ. Пулӑшӑр-ха пире ачасем, асамлӑ йывӑҫа ҫӑлма».

**Воспитатель**:Ачасем, пулӑшатпӑр-и Вӑрман Пирӗштийӗсене? Апла пулсан пирӗн асамлӑ вӑрмана каймалла. Сулӗ ҫӑмӑлах пулмӗ, тӗлӗ йывӑрлӑхсем тӗл пулӗҫ.Ҫул ҫинче ҫухалса каяс мар тесен пире ҫул-ҫӳрев картти парса хӑварнӑ Пирӗштисем.

**Воспитатель:** Пӑхӑр-ха , мӗн ӳкернӗ карта ҫине? Шыв юхса выртать. Апла пулсан пирӗн шыв урлӑ каҫмалла. Анчах мӗнле каҫмалла-ши, кӗперӗ ҫӗмрӗк. Шӑтса пӗтнӗ. Сапламалла пулать. (Кӗпере геометри фигурисемпе сапламалла). Ачасем мӗнле геометри фигурисем кирлӗ-ши?

**Ачасем**: Виҫкӗтеслӗх, тӑваткӗтеслӗх, ҫаврашка,тӑрӑхла ҫаврака,тӳрӗ кӗтес

(Ачасем кӗпере саплаҫҫӗ).

**Воспитатель**:Маттур, ачасем! Кӗпере сапларӑмӑр, халӗ шыв урлӑ каҫӑпӑр.

Малалла карта ҫине пӑхар-ха, мӗн ӳкернӗ-ши?

**Ачасем:**Чечексем!

**Воспитатель:** Тӗрӗс , ачасем, чечексен уҫланкине каймалла пирӗн.( Урайӗнче тӗрлӗ тӗслӗ хутсенчен касса тунӑ чечексем выртаҫҫӗ). Ачасем кашни пӗрер чечек илӗр-ха, кашни чечек ҫинче лӗпӗшсем ӳкернӗ, камӑн миҫе лӗпӗш , кирлӗ цыфрӑсем патне кайса хумалла пулать . (Доска ҫинче пӗрререн пуҫласа пиллӗк таран цыфрӑсем ҫыпӑҫтарса хунӑ , ачсем хӑйсен чечекӗсене кирлӗ цыфрӑсем патне кайса хураҫҫӗ).

**Воспитатель:** Маттур , ачасем ку ӗҫе те ҫӑмӑллӑнах туса пӗтертӗр. Халӗ , ачасем , йӗркепӗрӗн пӗрререн пуҫласа пиллӗкчен шутлар-ха, кайран каялла шутлӑпӑр.

**Воспитатель**: Маттур,ачасем! Атьӑр-ха канса илер.

Тунти кун шыва эп кӗтӗм,

Ытлари кун эп ӳкертӗм,

Юн кун нумай эп ҫӑвӑнтӑм,

Кӗҫнерни кун футбол вылярӑм,

Эрне кун эп чупрӑм, сикрӗм те ташларӑм,

Шӑмат кунпа вырсарни кун кунӗпех эп кантӑм!

**Воспитатель:** Маттур, ачасем! Пирӗн малалла каймалла. Карта ҫинче хурт-кӑпшанкӑсем ӳкернӗ. Ачасем пукансем ҫине вырнаҫса ларӑр-ха, эсир вӑрӑм тунан юррине пӗлетӗр-и? Мӗнле юрлать-ха вӑл? (з-з-з-з), нӑрӑ мӗнле юрлать (ж-ж-ж-ж). Халӗ вӑйӑ вылӑпӑр, эпӗ сире сӑмахсем калатӑп эсир **з** сас паллиллӗ сӑмах илтсен алӑ ҫупӑр.( зебра,машина,зонтик,юр, тата ыт те)

Халӗ **ж** саспаллиллӗ сӑмах илтсен алӑ ҫупӑр. ( жираф, жигули,пӳрт,тата ыт.те)

**Воспитатель**: Маттур, ачасем! Карта ҫинче мечӗк ӳкернӗ. Халӗ пурте ҫаврашкана тӑрӑр-ха, Эпӗ кашнине мечӗк паратӑп ҫав вӑхӑтра сӑмахсем калӑп,мечӗке тытса сирӗн ҫав сӑмахсене пӗр сӑмахпа каламалла.

( кӗпе,кофтӑ, трико, юбкӑ- тум-тир

Сухан, кишӗр, ҫарӑк,помидор- пахча-ҫимӗҫ)

**Воспитатель:** Малалла кайӑпӑр ,ачасем, карта ҫинче кайӑксем ӳкернӗ.

(Воспитатель ачасене тӗрлӗ кайӑксен юррисене итлеттерет, Курак, ҫерҫи, куккук, тӑмана, шӑпчӑк ачасен саспа кайӑксене пӗлмелле, ачасем пӗлнӗ май экран ҫине тӗрӗс хуравланӑ кайӑксен тухса тӑраҫҫӗ).

**Воспитатель**: Маттур карта ҫине пӑхар-ха пирӗн ӑҫта каймалла? Мӗн ӳкернӗ?

**Ачасем:** Вӑрман!

**Воспитатель** : Акӑ асамлӑ вӑрмана ҫитрӗмӗр! Чӑнах та йывӑҫ хӑрса ларнӑ , атьӑр-ха ачасем ҫак йывӑҫ ҫине хитре ҫулҫӑсем ӳкерер, анчах та ахаль ҫулҫӑсем мар , асамлӑ ҫулҫӑсем ӳкерӗпӗр. Улмана ҫурмалла каснӑ та ун ҫине ҫулҫӑ форми касса кӑларнӑ, краска ҫине чиксе кӑлармалла та йывӑҫ турачӗсем ҫине лартмалла. (Ачсем ӗҫленӗ вӑхӑтра кайӑксен илемлӗ юрри янӑрать.)

**Воспитатель:** Маттур, ачасем, питӗ хитре асамлӑ йывӑҫ пулчӗ пирӗ.Вӑрман Пирӗштийӗсем питӗ савӑнаҫҫӗ.Тав сӑмахӗ калаҫҫӗ! Халӗ пирӗн каялла ача садне таврӑнма вӑхӑт ҫитрӗ.

**Воспитатель**: Ачасем, паянхи ҫул-ҫӳрев сире килӗшрӗ-и, мӗн килӗшрӗ? Хӑш ӗҫне пурнӑҫлама йывӑр пулчӗ? Мӗн асра юлчӗ? Маттур эсир , ачасем! Питӗ хастар пултӑр.Эпир паян сирӗнпе ырӑ ӗҫ турӑмӑр. Кам ырӑ ӗҫ тӑвать , ӑна Турӑ ыр тӑвать,Ырӑ ӗҫ ҫынна илем кӳрет!